|  |  |  |
| --- | --- | --- |
| **COMISIA****NAŢIONALĂ DE INTEGRITATE** **A REPUBLICII MOLDOVA** |  | **НАЦИОНАЛЬНАЯ****АНТИКОРРУПЦИОННАЯ КОМИССИЯ****РЕСПУБЛИКИ МОЛДОВА** |

MD-2068, mun. Chişinău, str. Alecu Russo,1

Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.md

**ACT DE CONSTATARE**

**Nr. 03 / 153**

mun. Chișinău  28 aprilie 2016

Comisia Națională de Integritate în componența membrilor: Victor Strătilă – Vicepreședinte, Leonid Morari, Dumitru Prijmireanu, Vera Lupu, examinînd rezultatele controlului *privind eventuala încălcare a regimului juridic al declarării veniturilor și proprietății pentru anul 2014*, admisă de către **dna Brajnicova Ludmila, procuror în cadrul Procuraturii Generale, IDNP 2004089012215,** adoptă prezentul act de constatare.

În conformitate cu prevederile pct. a), art. 4 al Legii nr. 180 din 19.12.2011 *cu privire la Comisia Națională de Integritate* și alin. (1), art. 11 al Legii nr. 1264 din 19.07.2002 *privind declararea şi controlul veniturilor şi al proprietății persoanelor cu funcții de demnitate publică, judecătorilor, procurorilor, funcționarilor publici şi a unor persoane cu funcție de conducere*, a fost efectuată verificarea prealabilă a declarațiilor de interese personale și cu privire la venituri și proprietate pentru anul 2014, depuse pe propria răspundere de dna Brajnicova Ludmila, fiind stabilită o eventuală încălcare a regimului juridic al declarării veniturilor și proprietății pentru anul 2014, exprimată prin nedeclararea deținerii de către soțul său, Brajnicov Oleg a cotei-părți în capitalul social al SRL „Coveliciana” și ÎI „Brajnicov-Service”, precum și venitul obținut de către el pentru anul 2014.

Întru elucidarea aspectului menționat, Comisia a dispus inițierea controlului privind eventuala încălcare a regimului juridic al declarării veniturilor și proprietății pentru anul 2014, în privința dnei Brajnicova Ludmila, procuror în cadrul Procuraturii Generale, aprobînd în acest sens procesul verbal nr. 03/296 din 24.12.2015.

Sub aspect procedural, conformîndu-se prevederilor pct. 44 al Regulamentului Comisiei Naționale de Integritate, aprobat prin Legea nr. 180 din 19.12.2011, Comisia a informat-o pe dna Brajnicova Ludmila, prin scrisoarea nr. 03/3202 din 31.12.2015, despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

De menționat, că dna Brajnicova Ludmila a prezentat explicațiile necesare efectuării controlului.

În temeiul pct. 46 al Regulamentului menționat, Comisia a solicitat autorităților competente informațiile și documentele necesare pentru realizarea controlului.

*Examinarea documentelor prezentate Comisiei în cadrul controlului atestă următoarele:*

Conform Ordinului Procurorului General nr. 719-p din 01.09.2014, dna Brajnicova Ludmila a fost numită în funcția de procuror în cadrul Procuraturii Generale.

Prin urmare, dna Brajnicova Ludmila, este *subiect al declarării veniturilor și proprietății*, conform prevederilor art. 3 lit. a) al Legii nr. 1264 din 19.07.2002 *privind declararea și controlul veniturilor și proprietății persoanelor cu funcții de demnitate publică, judecătorilor, procurorilor, funcționarilor publici și a unor persoane cu funcție de conducere*, fiind procuror, căruia i se aplică dispozițiile Legii nr. 199 din 16.07.2010 *cu privire la statutul persoanelor cu funcții de demnitate publică* și Legii nr. 294 din 25.12.2008 *cu privire la Procuratură*.

Declarațiile de interese personale, precum și cu privire la venituri și proprietate pentru anul 2014, au fost depuse pe propria răspundere de dna Brajnicova Ludmila la data de 25.03.2015.

Controlul declarației cu privire la venituri și proprietate pentru anul 2014, denotă următoarele:

 **La capitolul I. ”Venituri”:**

 **La pct. 1.** ,,*Venitul obținut la locul de muncă de bază*”:

 **La subpunctul 1.1.** ,,*Venitul obținut la locul de muncă de bază de către titular*”, dna Brajnicova Ludmila, a declarat venit în mărime de 22 110.00 lei, salariul funcției de procuror.

Baza de date a Inspectoratului Fiscal, disponibilă CNI, confirmă venitul declarat de dna Brajnicova Ludmila și nu prezintă informații despre venitul soțului, Brajnicov Oleg.

Prin urmare, la acest capitol nu au fost stabilite divergențe.

**La capitolul II. Bunuri Imobile**

**La pct. 1.***„Terenuri”,* dna Brajnicova Ludmila nu a declarat proprietăți deținute.

Baza de date „Cadastru” prezintă informația, despre aflarea în proprietatea soților Brajnicova Ludmila și Oleg, la 25.03.2015, data depunerii declarației cu privire la venituri și proprietate pentru anul 2014 a terenului cu nr. cadastral 0100302.210, situat mun. Chișinău, str. Uzinelor 12/a, suprafața de 0.02 ha, cota-parte 1,0, valoarea cadastrală în mărime de 49 302 lei, modul de dobîndire – contract de vînzare/cumpărare nr. 1034 din 12.03.2008, titulari Brajnicov Oleg și Brajnicova Ludmila.

Ulterior, bunul dat imobil a fost vîndut de soții Brajnicov, la 14.08.2015 prin contractul de vînzare/cumpărare nr. 2527.

**La pct. 2.** *„Clădiri”,* dna Brajnicova Ludmila a declarat:

|  |  |  |  |  |  |  |  |
| --- | --- | --- | --- | --- | --- | --- | --- |
| Adresa | Categoria\* | Anul dobîndirii | Suprafața | Cota-parte | Valoare cadastrală | Actul care certifică proveniența proprietatea | Titular |
| mun. Chișinău, str. Uzinelor 12 a | producere și comerț | 2010 | 265,9 m2 | ½  | neevaluată | Proces verbal de recepție finală nr. 1038din 27.12.2010 |  Brajnicov Oleg;Brajnicova Ludmila |

Baza de date „Cadastru” prezintă informația, despre aflarea în proprietatea soților Brajnicova Ludmila și Brajnicov Oleg, la 25.03.2015, data depunerii declarației cu privire la venituri și proprietate pentru anul 2014, a următoarelor construcții :

**1.**nr. cadastral 0100302.210.01, clădire de producere, situată mun. Chișinău, str. Uzinelor 12/a, suprafața de 131,8 m2, cota-parte 1,0, valoarea cadastrală în mărime de 507 839 lei, modul de dobîndire – proces-verbal de recepție finală nr. 1038 din 27.12.2010, titulari Brajnicov Oleg și Brajnicova Ludmila;

**2.**nr. cadastral 0100302.210.02, încăpere, situată mun. Chișinău, str. Uzinelor 12/a, suprafața de 39,6 m2, cota-parte 1,0, valoarea cadastrală în mărime de 300 528 lei, modul de dobîndire – proces-verbal de recepție finală nr. 1038 din 27.12.2010, titulari Brajnicov Oleg și Brajnicova Ludmila;

**3.**nr. cadastral 0100302.210.03, încăpere, situată mun. Chișinău, str. Uzinelor 12/a, suprafața de 77,2 m2, cota-parte 1,0, valoarea cadastrală în mărime de 366 591 lei, modul de dobîndire – proces-verbal de recepție finală nr. 1038 din 27.12.2010, titulari Brajnicov Oleg și Brajnicova Ludmila.

La 14.08.2015 încăperile sus-numite, la fel au fost vîndute de soții Brajnicov, prin contractul de vînzare/cumpărare nr. 2527.

Agenția Relații Funciare și Cadastru, prin răspunsul nr. 36/01-08/258 din 11.02.2016, comunică despre lipsa bunurilor imobile pe teritoriul Republicii Moldova, în proprietatea soților Brajnicova Ludmila și Brajnicov Oleg, conform bazei de date actualizate la 09.02.2016.

Totodată, baza de date „Acces” prezintă informația, despre aflarea în folosința dnei Brajnicova Ludmila a imobilului situat în s. Pănășești, r-nul Strășeni.

Dna Brajnicova Ludmila a explicat: *”Nu a indicat terenul, deoarece credea că constituie un obiect în întregime cu clădirea declarată. A fost indicat bunul imobil situat pe str. Uzinelor 12 a, mun. Chișinău, cu suprafața totală 265,9 m.p., care aproximativ în anul 2012 a fost divizat în trei încăperi, cu suprafața 131 m.p., 39,6 m.p. și 77,2 m.p., fiecăreia fiind stabilit număr cadastral aparte. Aceste trei încăperi, cu numere cadastrale diferite, constituie o construcție unică, cu suprafața de 265,9 m.p., care include în afară de suprafețele divizate și veranda deschisă, anexă la acest imobil.”*

Prin urmare, la acest capitol au fost stabilite următoarele divergențe și omisiuni admise de dna Brajnicova Ludmila :

1.Nu a declarat un teren cu suprafața de 0,02 ha, cu valoarea cadastrală în mărime de 49 302 lei;

2.Nu a declarat imobilul situat în s. Pănășești, r-nul Strășeni, aflat în folosință;

3.Nu a declarat 2 construcții .

 **La capitolul III. Bunuri mobile,** dna Brajnicova Ludmila nu a declarat deținerea bunurilor mobile personal, sau de persoanele menționate în preambulul declarației.

 Baza de date ”Acces”, nu indică aflarea în posesia soților Brajnicova Ludmila și Brajnicov Oleg a bunurilor mobile.

 Astfel, la acest capitol nu au fost stabilite divergențe.

 **La capitolul IV ”Active financiare”**

 **La pct. 1**. *„Conturi bancare, fonduri de investiții, forme echivalente de economisire și investire”*, dna Brajnicova Ludmila a declarat:

|  |  |  |  |  |  |
| --- | --- | --- | --- | --- | --- |
| Denumirea instituției care administrează și adresa acesteia | Tipul \* | Suma, valută | Deschis în anul | Dobîndă/Dividentul | Titular |
| S.A. Banca de Economii | Cont de card (salariu) | \_\_ | 2014 | \_\_ | Brajnicova Ludmila |
| S.A. moldova Agroinbank | Cont de card (salariu) | \_\_ | 2008 | \_\_ | Brajnicova Ludmila (Alexei) |

În cadrul controlului s-a stabilit că, soții Brajnicova Ludmila și Brajnicov Oleg, au deținut la 25.03.2015 următoarele conturi bancare :

 ***Dna Brajnicova Ludmila :***

**1.Cont de card salarial**, nr. **407343XXXXXX4680**, în valută MDL, la BC ,, **Banca de Economii**” S.A., *(scrisoarea cu nr. 17-09/58/227 din 28.01.2016)*,deschis la 30.09.2014, sold inițial în mărime de 0.00 lei, sold la 31.12.2014 în mărime de 5 334.05 lei, rulaj total pentru perioada de 30.09.2014-31.12.2014 în mărime de **19 112.18 lei**.

**2.Cont de card**, nr. **225998647**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/44 din 29.01.2016*), deschis la data de 26.04.2004, sold la 01.01.2014 și 31.12.2014 în mărime de 7.92 lei, rulaj total pentru perioada de 01.01.2014-31.12.2014 în mărime de **0.00 lei**.

 ***Dl. Brajnicov Oleg :***

**1. Cont bancar de credit,** nr. **2252113500**, în valută MDL, la BC ”**Moldindconbank**” S.A.,(*scrisoarea cu nr.06/08-01/487/1133 din 09.02.2016)*,deschis la 01.10.2014, sold la 01.10.2014 în mărime de 0.00 lei, sold la 31.12.2014 în mărime de 0.60 lei, rulaj total pentru perioada de 01.10.2014-31.12.2014 în mărime de **24 240.77 lei.**

**2.Cont curent activ**, nr. **223341139849**, în valută MDL, la BC ,,**Victoriabank**” S.A.,(*scrisoarea cu nr. 240-B-16 din 27.01.2016*), deschis la 14.11.2012, sold la 01.01.2014 și 31.12.2014 în mărime de 0.00 lei, rulaj total pentru perioada de 01.01.2014-31.12.2014 în mărime de **0.00 lei**.

**3.Cont de depozit,** nr. **53307**, în valută MDL, la ”**Banca de Economii**” S.A.,*(scrisoarea cu nr.17-09/58/227 din 28.01.2016),* deschis la 18.05.1998, sold la 01.01.2014 și 31.12.2014 în mărime de 1 leu, rulaj total pentru perioada 01.01.2014-31.12.2014 în mărime de **0.00 lei.**

**4.Cont curent**, nr. **22521821311**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/44 din 29.01.2016*), deschis la 27.01.2012, sold la 01.01.2014 și 31.12.2014 în mărime de 46.04 lei, rulaj total pentru perioada de 01.01.2014-31.12.2014 în mărime de **0.00 lei.**

**5.Cont curent pentru achitarea dobînzii creditului,** nr. **2225635138**, în valută MDL, la BC ”**Eximbank – Gruppo Veneto Banca**” S.A.,(*scrisoarea cu nr. 13-1 din 28.01.2016)*, deschis la data de 18.01.2013, sold la 01.01.2014 în mărime de 6.82 lei, sold la 31.12.2014 în mărime de 0.00 lei, rulaj total pentru perioada de 01.01.2014-31.12.2014 în mărime de **30 407.46 lei.**

Conform scrisorilor participanților profesioniști care dețin informația, privind deținătorii de valori mobiliare din Republica Moldova, drept răspuns la demersul CNI nr. 03/16 din 15.01.2016, soții Brajnicova Ludmila și Brajnicov Oleg, nu au dezvăluit activitate de participant pe piața financiară nebancară.

La acest capitol, dna Brajnicova Ludmila a explicat următoarele : *„Despre existența conturilor nr. nr. 223341139849, 53307, 22521821311, deschise pe numele soțului nu a cunoscut la momentul depunerii declarației pentru anul 2014. Ulterior a aflat de la soț, că acestea au fost deschise, dar nu au fost folosite. Contul nr. 2252113500 a fost deschis de soț pentru a primi creditul oferit de către instituția financiară autorizată „Easy Credit”. Contul nr. 2225635138 a fost deschis pentru a primi credit de la BC „Eximbank”. Din considerentul că a declarat creditul dat la Capitolul „Datorii”, nu a știut că necesită a fi indicat și la capitolul „Active financiare”.”*

Prin urmare, dna Brajnicova Ludmila nu a declarat 5 conturi bancare, ce aparțin soțului Brajnicov Oleg, dintre care 3 conturi sînt cu rulajul total pentru perioada de 01.01.2014-31.12.2014 în mărime de 0.00 lei.

**La capitolul V. ,,Cota parte în capitalul social al societăților comerciale”,** dna Brajnicova Ludmila nu a declarat informații.

Camera Înregistrării de Stat, prin răspunsul parvenit în format electronic la 21.01.16, precum și baza de date „Acces” comunică că, dl. Brajnicov Oleg este fondatorul și administratorul SRL „Coveliciana”, cod fiscal 1004600021172, înregistrată la 27.02.2002, deținînd cota-parte în valoare 100%, ce constituie 5 400 lei.

De menționat, că baza de date „Fisc” nu dispune de informații privind veniturile obținute de către SRL „Coveliciana”, sau dl. Brajnicov Oleg pentru anul 2014.

Dna Brajnicova Ludmila a explicat : *„Nu a indicat că soțul ei este fondator al SRL „Coveliciana” din 2002 și deține cota-parte în valoare de 100%, din greșeală mecanică (nu a fost atentă la întocmirea declarației). Soțul ei nu a obținut venit pentru anul 2014”.*

Prin urmare, la acest capitol dna Brajnicova Ludmila nu a declarat cota-parte în valoare de 100% în capitalul social al SRL „Coveliciana”, deținută de soțul său, Brajnicov Oleg.

**La capitolul VI. ,,Datorii”**, dna Brajnicova Ludmila a declarat următoarea informație:

|  |  |  |  |  |  |  |
| --- | --- | --- | --- | --- | --- | --- |
| Creditor | Contractat în anul | Scadent la | Rata dobînzii | Suma inițială | Valută | Debitor |
| Eximbank | 2013 | 2023 | 13,5 | 170 000 | lei | Brajnicov OlegBrajnicova Ludmila |

Informația dată este confirmată de BC ”Eximbank – Gruppo Veneto Banca” S.A.,(*scrisoarea cu nr. 13-1 din 28.01.2016*), drept urmare a demersului nr. 03/17 din 15.01.2016.

Totodată, în cadrul controlului, conform scrisorii nr.06/08-01/487/1133 din 09.02.2016 și explicațiilor depuse de dna Brajnicova Ludmila, a fost stabilit că dl. Brajnicov Oleg a beneficiat în anul 2014 de creditul „Easy Credit”, primit prin intermediul BC ”Moldindconbank” S.A., în mărime de 24 240.77 lei.

De menționat că, în cadrul controlului, între veniturile realizate pe parcursul anului 2014 şi proprietatea dobîndită în aceeași perioadă, de către dna Brajnicova Ludmila, nu a fost stabilită o diferență vădită.

Generalizînd cele menționate, se conchide că contrar prevederilor art. 4 și art. 5 ale Legii nr. 1264 din 19.07.2002, în declarația cu privire la venituri și proprietate pentru anul 2014, depusă pe propria răspundere de procurorul Brajnicova Ludmila, au fost stabilite următoarele divergențe și omisiuni :

1.Nu a declarat un teren cu suprafața de 0,02 ha, cu valoarea cadastrală în mărime de 49 302 lei;

2.Nu a declarat imobilul situat în s. Pănășești, r-nul Strășeni, aflat în folosință;

3.Nu a indicat 2 construcții.

4.Nu a declarat 5 conturi bancare, ce aparțin soțului Brajnicov Oleg, dintre care 3 conturi sînt cu rulajul total pentru perioada de 01.01.2014-31.12.2014 în mărime de 0.00 lei;

 5.Nu a declarat cota-parte în valoare de 100% în capitalul social al SRL „Coveliciana”, deținută de soțul său, Brajnicov Oleg;

 6.Nu a declarat creditul „Easy Credit”, primit prin intermediul BC ”Moldindconbank” S.A., în mărime de 24 240.77 lei.

 Potrivit alin. (3), art.14 al Legii nr. 1264 din 19.07.2002 *privind declararea și controlul veniturilor și al proprietății persoanelor cu funcții de demnitate publică, judecătorilor, procurorilor, funcționarilor publici și a unor persoane cu funcții de conducere,* indicarea intenționată în declarație a datelor inexacte sau incomplete constituie infracțiune și se pedepsește conform art. 3521 din Codul penal.

***În conformitate cu prevederile pct. pct. 27, 28, 29 și 58 ale Regulamentului Comisiei Naționale de Integritate, aprobat prin Legea nr.180 din 19.12.2011, Comisia,-***

 **DISPUNE:**

1.Constatarea încălcarii regimului juridic al declarării veniturilor și proprietății pentru anul 2014, de către dna Brajnicova Ludmila, procuror în cadrul Procuraturii Generale, exprimată prin indicarea intenționată în declarația cu privire la venituri și proprietate pentru anul 2014, a datelor inexacte și incomplete;

2.Sesizarea Procuraturii Generale, în vederea examinării prin prisma prevederilor art. 3521 Cod Penal, pe faptul indicării intenționate în declarația cu privire la venituri și proprietate pentru anul 2014, de către dna Brajnicova Ludmila, a datelor inexacte și incomplete;

3.Sesizarea Inspectoratului Fiscal Principal de Stat în vederea verificării îndeplinirii conforme a obligațiunilor fiscale pentru anul 2014, de către SRL „Coveliciana”, cod fiscal 1004600021172;

4.Comunicarea Actului de constatare dnei Brajnicova Ludmila.

 **Vicepreședinte al Comisiei**

 **Naționale de Integritate Victor STRĂTILĂ**